Sir Thomas More
Vide etiam paginam fere homonymam: Thomas Morus. Sir Thomas More est ludus scaenicus, saeculo 16 exeunte variis manibus compositus sed imperfectus, in libro manu scripto BL Harleian 7368 nobis servatus. Eruditis hoc opus maxime interest quia unus ex scribis, littera "D" denotatus, Shakesperius fuisse censetur; is paginas tres scripsit, et ut videtur composuit, quae actús II scaenam iii comprehendunt. Censetur initium operis fuisse textum ab Antonio Munday annis fere 1593-1595 compositum, cui emendationes addiderunt Henricus Chettle, Thomas Heywood, Gulielmus Shakesperius et Thomas Dekker.